CELEX: 62013CA0110
Language: hr
Date: 2014-02-27 00:00:00
Title: Predmet C-110/13: Presuda Suda (sedmo vijeće) od 27. veljače 2014. (zahtjev za prethodnu odluku Bundesfinanzhof – Njemačka) – HaTeFo GmbH protiv Finanzamt Haldensleben (Zahtjev za prethodnu odluku — Pravo društava — Preporuka 2003/361/EZ — Definicija mikro, malih i srednjih poduzetnika — Vrste poduzetnika koje se uzimaju u obzir za izračun broja zaposlenika i financijskih iznosa — Povezana društva — Pojam „skupine fizičkih osoba koje djeluju zajedno” )

14.4.2014   
            
            
               HR
            
            
               Službeni list Europske unije
            
            
               C 112/15
            
         Presuda Suda (sedmo vijeće) od 27. veljače 2014. (zahtjev za prethodnu odluku Bundesfinanzhof – Njemačka) – HaTeFo GmbH protiv Finanzamt Haldensleben
   (Predmet C-110/13) (1)
   
   ((Zahtjev za prethodnu odluku - Pravo društava - Preporuka 2003/361/EZ - Definicija mikro, malih i srednjih poduzetnika - Vrste poduzetnika koje se uzimaju u obzir za izračun broja zaposlenika i financijskih iznosa - Povezana društva - Pojam „skupine fizičkih osoba koje djeluju zajedno”))
   2014/C 112/17
   Jezik postupka: njemački
   
      Sud koji je uputio zahtjev
   
   Bundesfinanzhof
   
      Stranke glavnog postupka
   
   
      Tužitelj: HaTeFo GmbH
   
      Tuženik: Finanzamt Haldensleben
   
      Predmet
   
   Zahtjev za prethodnu odluku – Bundesfinanzhof – Tumačenje članka 3. stavka 3. četvrtog podstavka Priloga Preporuci Komisije 2003/361/EZ od 6. svibnja 2003. o definiciji mikro, malih i srednjih poduzetnika (SL L 124, str. 36.) – Vrste poduzetnika koji se uzimaju u obzir za izračun broja zaposlenika i financijskih iznosa – Povezana društva – Pojam skupine fizičkih osoba koje djeluju zajedno
   
      Izreka
   
   Članak 3. stavak 3. četvrti podstavak Priloga Preporuci Komisije 2003/361/EZ od 6. svibnja 2003. o definiciji mikro, malih i srednjih poduzetnika treba tumačiti tako da se poduzetnici mogu smatrati „povezanima” u smislu tog članka ako iz analize kako pravnih tako i gospodarskih odnosa kojima su povezani proizlazi da oni predstavljaju jedinstven gospodarski subjekt preko fizičke osobe ili skupine fizičkih osoba koje djeluju zajedno, iako između njih formalno ne postoji neki od odnosa iz članka 3. stavka 3. prvog podstavka tog priloga.
   Smatra se da djeluju zajedno u smislu članka 3. stavka 3. četvrtog podstavka tog priloga fizičke osobe koje se usklađuju kako bi izvršile utjecaj na poslovne odluke predmetnih poduzetnika, tako da se ti poduzetnici ne mogu smatrati gospodarski neovisnima jedan o drugome. Ostvarenje tog uvjeta ovisi o okolnostima predmeta i ne mora nužno ovisiti o postojanju ugovornih odnosa između tih osoba ni o utvrđenju njihove namjere izbjegavanja definicije mikro, malih ili srednjih poduzetnika u smislu te preporuke.
   
      (1)  SL C 147, 25.5.2013.